4.11.2022
MT
Il-Ġurnal Uffiċjali tal-Unjoni Ewropea
C 421/43
4.
Azzjoni li tkun irċeviet kontribuzzjoni minn programm tal-Unjoni ieħor tista’ tirċievi wkoll kontribuzzjoni skont il-Programm, sakemm il-kontribuzzjonijiet ma jkoprux l-istess kostijiet.
Ir-regoli tal-programm rilevanti tal-Unjoni għandhom japplikaw għall-kontribuzzjoni korrispondenti għall-azzjoni.
Il-finanzjament kumulattiv ma għandux jaqbeż il-kostijiet eliġibbli totali tal-azzjoni.
L-appoġġ mill-programmi differenti tal-Unjoni jista’ jiġi kkalkolat fuq bażi prorata f’konformità mad-dokumenti li jistipulaw il-kundizzjonijiet tal-appoġġ. 5.
Ir-riżorsi allokati lill-Istati Membri taħt ġestjoni kondiviża jistgħu, fuq it-talba tal-Istat Membru kkonċernat, jiġu ttrasferiti lill-Programm soġġett għall-kundizzjonijiet stabbiliti fid-dispożizzjonijiet rilevanti tar-Regolament dwar id-Dispożizzjonijiet Komuni għall-2021 sal-2027.
Il-Kummissjoni għandha timplimenta dawk ir-riżorsi direttament f’konformità mal-punt (a) tal-ewwel subparagrafu tal-Artikolu 62(1) tar-Regolament Finanzjarju jew indirettament f’konformità mal-punt (c) ta’ dak is-subparagrafu.
Dawk ir-riżorsi għandhom jintużaw għall-benefiċċju tal-Istat Membru kkonċernat. 6.
Fejn il-Kummissjoni ma tkunx daħlet f’impenn legali taħt ġestjoni diretta jew indiretta għar-riżorsi ttrasferiti f’konformità mal-paragrafu 5, ir-riżorsi mhux impenjati korrispondenti jistgħu jiġu ttrasferiti lura għal programm wieħed jew aktar ta’ sors rispettiv, fuq talba tal-Istat Membru, f’konformità mal-kundizzjonijiet stabbiliti fid-dispożizzjonijiet rilevanti tar-Regolament dwar id-Dispożizzjonijiet Komuni għall-2021 sal-2027.”
“Artikolu 24
Sejħiet għal proposti 4.
Il-programm ta’ ħidma għandu jispeċifika s-sejħiet għal proposti li għalihom jistgħu jingħataw Siġilli ta’ Eċċellenza.
B’awtorizzazzjoni minn qabel mill-applikant, l-informazzjoni li tikkonċerna l-applikazzjoni u l-evalwazzjoni jistgħu jiġu kondiviżi ma’ awtoritajiet ta’ finanzjament interessati, soġġett għall-konklużjoni ta’ ftehimiet ta’ konfidenzjalità.”
“Artikolu 48
L-Aċċelleratur 1.
L-Aċċelleratur għandu jkollu l-għan li, essenzjalment, jappoġġa l-innovazzjoni li toħloq suq.
Huwa għandu jappoġġa biss benefiċjarji singoli u għandu prinċipalment jipprovdi finanzjament imħallat.
Taħt ċerti kundizzjonijiet, jista’ jipprovdi wkoll appoġġi f’forma ta’ għotja biss u f’forma ta’ ishma biss.
L-Aċċelleratur għandu jipprovdi it-tipi ta’ appoġġ li ġejjin: (a) appoġġ ta’ finanzjament imħallat lill-SMEs, inklużi negozji ġodda, u, f’każijiet eċċezzjonali, mid-caps żgħar li jwettqu innovazzjoni mhux bankabbli li tkun rivoluzzjonarja u interruttiva; (b) appoġġ f’forma biss ta’ għotja lill-SMEs, inklużi negozji ġodda, li jwettqu kwalunkwe tip ta’ innovazzjoni, li tvarja minn innovazzjoni inkrimentali għal innovazzjoni rivoluzzjonarja u interruttiva u li jimmiraw sabiex sussegwentement jespandu; (c) appoġġ f’forma biss ta’ ishma lill-SMEs mhux bankabbli, inklużi negozji ġodda, li diġà rċevew appoġġ f’forma ta’ għotja biss.
L-appoġġ f’forma ta’ għotja biss taħt l-Aċċelleratur għandu jiġi pprovdut biss taħt il-kundizzjonijiet kumulattivi li ġejjin: (a) il-proġett għandu jinkludi informazzjoni dwar il-kapaċitajiet u r-rieda tal-applikant li jespandi; (b) il-benefiċjarju għandu jkun biss negozju ġdid jew SME; (c) l-appoġġ f’forma ta’ għotja biss taħt l-Aċċelleratur għandu jiġi pprovdut darba biss lil benefiċjarju matul il-perjodu ta’ implimentazzjoni tal-Programm għal massimu ta’ EUR 2,5 miljun.